

Κθ35οη: 8ί9Β 
(6ΓΠΐ3θάϋθϋ) 

Ι.οο3ΐίοη: ΑΟιβηί ΕΙΙιηίΚο 
Τγρ09Γ3(ί0<^^ 


40287 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3477 

23 Δεκεμβρίου 2014 


ΑΠΟΦΑΣΕΙ Σ 

Αριθμ. Γ4α/Γ.Π. 100714 

Οργάνωση και λειτουργία Πανελληνίου Συλλόγου 
Επισκεπτών Υγείας (Π.Σ.Ε.Υ.). 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 40 του Ν. 4058/2012 «Παροχή υπηρεσιών 
ασφαλείας από ένοπλους φρουρούς σε εμπορικά πλοία 
και άλλες διατάξεις» (ΦΕΚ Α' 63) όπως τροποποιήθηκε 
με τις διατάξεις της παρ. 3 του άρθρου 24 του Ν. 4272/ 
2014 (ΦΕΚ Α' 145). 

β) Τ ις διατάξεις του άρθρου 29 Α του Ν. 1558/1985 (ΦΕΚ Α' 
137) όπως προστέθηκε με το άρθρο 27 του Ν. 2081/92 (ΦΕΚ 
Α' 154) και αντικαταστάθηκε από το άρθρο 1 παρ. 2 α 
του Ν. 2469/1997 (ΦΕΚ Α' 38). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.δ/τος 63/2005 (ΦΕΚ Α'98). 

δ) Του Π.δ. 106/2014 (ΦΕΚ Α' 173) «Οργανισμός του 
Υπουργείου Υγείας» όπως τροποποιήθηκε με το άρθρο 
31 παρ. 2 του Ν. 4305/2014 (ΦΕΚ Α' 237). 

2. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

3. Τα από 8-9-2014 και 16-11-2014 έγγραφα του Πανελ¬ 
ληνίου Συλλόγου Επισκεπτών Υγείας, αποφασίζουμε: 

Άρθρο 1 

Εγγραφή - Συνδρομή 

1. Κάθε Επισκέπτης Υγείας υποχρεούται να υποβάλει 
αίτηση εγγραφής στον Π.Σ.Ε.Υ. Η αίτηση εγγραφής συ¬ 
νοδεύεται από δύο φωτογραφίες του αιτούντος και επι¬ 
κυρωμένο αντίγραφο πτυχίου ημεδαπής ή αλλοδαπής, 
σύμφωνα με τις εκάστοτε ισχύουσες περί ισοτιμίας του 
διατάξεις. Για την εγγραφή απαιτείται η καταβολή του 
εφάπαξ ποσού των 5 (πέντε) ευρώ. Γ ια κάθε εγγραφή 
τηρείται από τον Π.Σ.Ε.Υ. ατομικός φάκελος. 

2. Κάθε Επισκέπτης Υγείας που έχει εγγράφει υπο- 
χρεούται κάθε χρόνο και μέχρι το τέλος Φεβρουάριου 
να υποβάλει στον Π.Σ.Ε.Υ. δήλωση η οποία θα περιέχει 
τα έξης στοιχεία: όνομα, επώνυμο, όνομα και επώνυμο 
πατέρα, όνομα και επώνυμο μητέρας, τόπο γέννησης, 


ιθαγένεια, διεύθυνση κατοικίας και εργασίας, διεύθυνση 
ηλεκτρονικού ταχυδρομείου καθώς και το αντίγραφο 
της άδειας/βεβαίωσης άσκησης επαγγέλματος. Τ ο έντυ¬ 
πο της δήλωσης αποστέλλεται σε όλα τα μέλη από τον 
Π.Σ.Ε.Υ. Το Δ.Σ. του Π.Σ.Ε.Υ. μπορεί με απόφαση του να 
τροποποιήσει ή να συμπληρώσει τη μορφή της δήλωσης. 
Η δήλωση καταχωρείται στο μητρώο του Π.Σ.Ε.Υ. και 
στον ατομικό φάκελο του Επισκέπτη Υγείας. Μαζί με 
την αίτηση δήλωσης ο Επισκέπτης Υγείας υποχρεού- 
ται να καταβάλει και την ετήσια εισφορά στον Π.Σ.Ε.Υ. 
που ορίζεται στα τριάντα (30) ευρώ (εργαζόμενοι) και 
στα είκοσι (20) ευρώ (άνεργοι, πολύτεκνοι, τρίτεκνοι). 
Τα επίτιμα μέλη δεν υποχρεούνται να καταβάλουν την 
ετήσια εισφορά και τα έξοδα εγγραφής. 

3. Τα ποσά της εγγραφής και ετήσιας εισφοράς μπο¬ 
ρεί να αναπροσαρμόζονται με απόφαση των 2/3 των 
μελών του Δ.Σ. ή της Γ ενικής Συνέλευσης του Π.Σ.Ε.Υ. 

4. Μέλη του Π.Σ.Ε.Υ. που οφείλουν συνδρομές άνω του 
ενός έτους, έχουν τη δυνατότητα να συμμετέχουν στις 
διαδικασίες του Π.Σ.Ε.Υ. με πλήρη δικαιώματα, εφόσον 
καταβάλουν την ετήσια εισφορά του τρέχοντος έτους 
και υπογράψουν σχετική δήλωση περί υπαγωγής σε 
ρύθμιση τμηματικής καταβολής των οφειλόμενων στο 
μέλλον. Ο τρόπος τμηματικής καταβολής και το διάστη¬ 
μα μέσα στο οποίο πρέπει να ολοκληρωθεί, ορίζεται με 
απόφαση του Δ.Σ. του Π.Σ.Ε.Υ. 

5. Σε κάθε μέλος που υποβάλλει εμπρόθεσμα πλήρη 
δήλωση της παρ. 2 του άρθρου 1, καθώς και την ετήσια 
συνδρομή, χορηγείται δελτίο ταυτότητας Επισκέπτη 
Υγείας που ισχύει μέχρι το τέλος Φεβρουάριου του 
επόμενου έτους. Το δελτίο υπογράφεται από τον Πρό¬ 
εδρο και τον Γραμματέα του Π.Σ.Ε.Υ. και σφραγίζεται 
με τη σφραγίδα του Π.Σ.Ε.Υ. Η ισχύς του δελτίου ανα¬ 
νεώνεται κάθε χρόνο. Με υπογραφή του Προέδρου και 
του Γραμματέα του ΠΣΕΥ και σφραγίδα του Π.Σ.Ε.Υ. 
εκδίδεται και κάθε άλλο αναγκαίο έγγραφο που τυχόν 
ζητήσει μέλος του Π.Σ.Ε.Υ., και αφορά την άσκηση του 
λειτουργήματος του. 

6. Η υποβολή εκπρόθεσμης ή ανειλικρινούς δήλωσης 
αποτελεί πειθαρχικό παράπτωμα που τιμωρείται όπως 
προβλέπεται κατωτέρω. 

7. Με απόφαση του Δ.Σ. του Π.Σ.Ε.Υ. δύνανται να ορί¬ 
ζονται τρόποι διευκόλυνσης των τακτικών μελών που 
διαμένουν εκτός Αθηνών κατά την ενάσκηση των υπο- 
χρεώσεών τους, που αφορούν την υποβολή της ετήσιας 

δήλωσης, την καταβολή της ετήσιας συνδρομής και την 
απόδοση του ανανεωμένου δελτίου ταυτότητας, όπως 
ενδεικτικός ο ορισμός ορισμένων τακτικών μελών ως 
αντιπροσώπων που θα μεταβαίνουν στις κατά τόπους 
Περιφέρειες του άρθρου 3 του Ν. 3852/2010, προκειμέ- 
νου να διευκολύνουν τα τακτικά μέλη στην άσκηση των 
υποχρεώσεών τους. 

Αρθρο 2 
Πόροι 

1. Πόροι του Π.Σ.Ε.Υ. είναι: 

α) Τα έσοδα από την εγγραφή των νέων μελών. 

β) Η ετήσια εισφορά των τακτικών μελών. 

γ) Τα δικαιώματα από την έκδοση πιστοποιητικών ή 
βεβαιώσεων. 

δ) Τυχόν έκτακτες εισφορές των τακτικών μελών μετά 
από απόφαση του Δ.Σ. που λαμβάνεται με πλειοψηφία 
δύο τρίτων (2/3) των μελών του. 

ε) Οι δωρεές, τα κληροδοτήματα, καθώς και το προϊόν 
από εισπράξεις εορταστικών και άλλων εκδηλώσεων, 
λαχείων, καθώς και κάθε άλλη οικονομική ενίσχυση του 
Π.Σ.Ε.Υ. 

2. Επιχορηγήσεις από φυσικά ή νομικά πρόσωπα. 

3. Έσοδα από την υλοποίηση προγραμμάτων με εθνική, 
κρατική ή κοινοτική χρηματοδότηση. 

4. Έσοδα από τις διαφημιστικές καταχωρήσεις στο 
περιοδικό ή στα έντυπα του Συλλόγου. 

5. Η διοίκηση των εσόδων, εξόδων και κεφαλαίων του 
Π.Σ.Ε.Υ καθώς και το λογιστικό του Π.Σ.Ε.Υ διέπονται 
από τις διατάξεις του Ν.Δ. 496/1974 (ΦΕΚ 204 Α'), όπως 
αυτό ισχύει. 

6. Κάθε ποσό που εισπράττεται από το Σύλλογο για 
νόμιμη αιτία και προκειμένου να προαχθούν οι κατα¬ 
στατικοί σκοποί του. 

Αρθρο 3 

Όργανα Διοίκησης 

Τα όργανα διοίκησης του Π.Σ.Ε.Υ είναι η Γενική Συ¬ 
νέλευση των τακτικών μελών του και το Διοικητικό 
Συμβούλιο, τα οποία έχουν έδρα την Αθήνα. Η θητεία 
των μελών του Διοικητικού Συμβουλίου του Π.Σ.Ε.Υ είναι 
τριετής. Στο Σύλλογο λειτουργεί επίσης Πειθαρχικό 
Συμβούλιο και Εξελεγκτική Επιτροπή, ομοίως με τριετή 
θητεία. 

Αρθρο 4 

Αρμοδιότητες Γ ενικής Συνέλευσης 

1. Η Γ ενική Συνέλευση αποτελείται από όλα τα ταμει¬ 
ακά εντάξει τακτικά μέλη του Π.Σ.Ε.Υ. Ταμειακώς εντά¬ 
ξει θεωρείται και το μέλος που έχει τακτοποιήσει την 
τρέχουσα συνδρομή του και έχει υπαχθεί σε ρύθμιση 
κατά τα αναφερόμενα ανωτέρω στο άρθρο 1 παρ. 4. 

Η Γ ενική Συνέλευση έχει τις κάτωθι αρμοδιότητες: 

α) Αποφασίζει για κάθε θέμα που ανάγεται στους 
σκοπούς της και ιδίως εκλέγει τα μέλη του Διοικητι¬ 
κού Συμβουλίου, της Εξελεγκτικής Επιτροπής και του 
Πειθαρχικού Συμβουλίου. 

β) Χαράζει την γενική πολιτική του Π.Σ.Ε.Υ. για την 
επίτευξη των σκοπών του ύστερα από σχετικές ειση¬ 
γήσεις του Δ.Σ. 

γ) Ελέγχει τις πράξεις του Διοικητικού Συμβουλίου 
και εγκρίνει τον εσωτερικό κανονισμό λειτουργίας του 
Π.Σ.Ε.Υ. 


δ) Εγκρίνει ή όχι τον ετήσιο οικονομικό προϋπολογι¬ 
σμό, τον οικονομικό απολογισμό του Δ.Σ., τον διοικητικό 
απολογισμό του Δ.Σ. (έκθεση πεπραγμένων) και την 
έκθεση της Εξελεγκτικής Επιτροπής. 

ε) Εισηγείται στον αρμόδιο Υπουργό την τροποποίηση 
του καταστατικού νόμου του Π.Σ.Ε.Υ. (άρθρο 40 Ν. 4058/ 
2012) και της παρούσας απόφασης ύστερα από σχετική 
πρόταση του Δ.Σ. 

στ) Αποφασίζει για κάθε θέμα που θα παραπεμφθεί 
σε αυτή με απόφαση του Δ.Σ. του Π.Σ.Ε.Υ. 

2. Η Γενική Συνέλευση βρίσκεται σε απαρτία όταν 
οι παρόντες είναι περισσότεροι από τους απόντες. Αν 
δεν επιτευχθεί απαρτία, η συνεδρίαση αναβάλλεται και 
συνέρχεται εκ νέου εντός δέκα (10) ημερών στον ίδιο 
τόπο και την ίδια ώρα, οπότε θεωρείται σε απαρτία ανε¬ 
ξάρτητα από τον αριθμό των παρόντων τακτικών μελών. 

3. Η Γ ενική Συνέλευση συνέρχεται τακτικά μια φορά 
κάθε έτος, εντός δύο μηνών από τη λήξη του οικονομι¬ 
κού έτους και εκτάκτως εφόσον κρίνεται αναγκαίο από 
το Διοικητικό Συμβούλιο ή εάν αυτό ζητηθεί από το ένα 
τρίτο των ταμειακά εντάξει τακτικών μελών του Π.Σ.Ε.Υ. 
με έγγραφη αίτηση που υποβάλλεται στο Διοικητικό 
Συμβούλιο και στην οποία αναγράφονται τα θέματα που 
πρέπει να συζητηθούν. Το Διοικητικό Συμβούλιο πρέπει 
σε αυτή την περίπτωση να καλέσει Γ ενική Συνέλευση 
εντός ενός (1) μήνα. Εάν το Διοικητικό Συμβούλιο δεν 
καλέσει έκτακτη Γ ενική Συνέλευση, αυτή καλείται από 
τα αιτούντα μέλη και το Διοικητικό Συμβούλιο οφείλει 
να αιτιολογήσει την άρνησή του. 

4. Τη σύγκληση της Γ ενικής Συνέλευσης αποφασίζει το 
Διοικητικό Συμβούλιο ενημερώνοντας τα τακτικά μέλη 
του Π.Σ.Ε.Υ. με κάθε πρόσφορο τρόπο, το αργότερο εί¬ 
κοσι (20) ημέρες πριν την συνεδρίαση, όσον αφορά την 
τακτική γενική συνέλευση ή δέκα (10) ημέρες, όσον αφο¬ 
ρά την έκτακτη γενική συνέλευση, με εξαίρεση τη Γ ενική 
Συνέλευση κατά την οποία θα τελούνται οι αρχαιρεσίες, 
για την οποία ισχύουν οι ειδικότερες διαδικασίες που 
προβλέπονται στο άρθρο 5. Πρόσφορος τρόπος ενημέ¬ 
ρωσης θεωρείται ιδίως η αποστολή πρόσκλησης στην 
διεύθυνση του ηλεκτρονικού ταχυδρομείου που έχουν 
δηλώσει τα μέλη κατά την εγγραφή τους. Τ υχόν μεταβο¬ 
λή της διεύθυνσης ηλεκτρονικού ταχυδρομείου πρέπει 
να δηλώνεται άμεσα στον Σύλλογο και αποτελεί ευθύνη 
του τακτικού μέλους. Τα ταμειακά εντάξει τακτικά μέλη 
πρέπει να ενημερωθούν για τον τόπο, το χρόνο καθώς 
και τα θέματα της ημερήσιας διάταξης. Εκτός από τα 
θέματα της ημερήσιας διάταξης μπορεί να συζητηθεί 
και άλλο θέμα, εφόσον προταθεί και γίνει δεκτό από την 
πλειοψηφία των παρόντων κατά τη συνεδρίαση μελών. 

5. Οι Αποφάσεις της Γ ενικής Συνέλευσης, με εξαίρεση 
τις αρχαιρεσίες, λαμβάνονται με απόλυτη πλειοψηφία 
των παρόντων μελών και ανακοινώνονται στο Δ.Σ. του 
Π.Σ.Ε.Υ. Σε περίπτωση ισοψηφίας η ψηφοφορία επανα¬ 
λαμβάνεται και αν προκύψει και πάλι ισοψηφία, υπερι¬ 
σχύει η ψήφος του Προέδρου του Π.Σ.Ε.Υ. Στην περί¬ 
πτωση που η ψηφοφορία για κάποιο θέμα είναι μυστική 
και προκύψει ισοψηφία, η ψηφοφορία επαναλαμβάνεται, 
τυχόν δε νέα ισοψηφία ισοδυναμεί με απόρριψη. Τυχόν 
λευκή ψήφος ή δήλωση μέλους ότι απέχει της ψηφο¬ 
φορίας θεωρείται αρνητική ψήφος. 

6. Η ψηφοφορία για τα θέματα της Γενικής Συνέ¬ 
λευσης είναι φανερή πλην των θεμάτων που αφορούν 
αρχαιρεσίες ή προσωπικών θεμάτων. 

7. Στις συνεδριάσεις της Γενικής Συνέλευσης προε¬ 
δρεύει ο Πρόεδρος του Π.Σ.Ε.Υ. και αν αυτός δεν μπορεί 
να παρευρεθεί τον αναπληρώνει ο Αντιπρόεδρος. 

8. Τα πρακτικά των Γενικών Συνελεύσεων τηρούνται 
σε ειδικό βιβλίο Γενικών Συνελεύσεων. Τα Πρακτικά υπο¬ 
γράφονται και σφραγίζονται από τον Πρόεδρο και το 
Γενικό Γραμματέα του Π.Σ.Ε.Υ. 

9. Τα μέλη του Π.Σ.Ε.Υ. που εργάζονται στον δημό¬ 
σιο τομέα δικαιούνται άδεια διευκολύνσεως από την 
υπηρεσία τους για τις ημέρες της Γ ενικής Συνέλευσης. 

Άρθρο 5 

Εκλογή μελών Διοικητικού Συμβουλίου, 
Εξελεγκτικής Επιτροπής 
και Πειθαρχικού Συμβουλίου του Π.Σ.Ε.Υ. 

1. Η Γ ενική Συνέλευση των μελών του Π.Σ.Ε.Υ. εκλέγει 
ανά τριετία τα τακτικά μέλη του Διοικητικού Συμβου¬ 
λίου του Π.Σ.Ε.Υ, τα μέλη της Εξελεγκτικής Επιτροπής, 
τα μέλη του Πειθαρχικού Συμβουλίου, καθώς και τα 
αναπληρωματικά μέλη αυτών. Οι αρχαιρεσίες για την 
εκλογή του Δ.Σ., της Εξελεγκτικής Επιτροπής και του 
Πειθαρχικού Συμβουλίου θα τελούνται την ημέρα της 
συνεδρίασης της πρώτης Γενικής Συνέλευσης που 
συγκαλείται μετά τη λήξη της τριετούς θητείας των 
ως άνω Οργάνων. Ειδικώς για την σύγκληση της συ¬ 
γκεκριμένης Γ ενικής Συνέλευσης θα τηρείται η κάτωθι 
διαδικασία: 

α) Τα μέλη καλούνται με πρόσκληση που αποστέλλε- 
ται σε αυτά τουλάχιστον πενήντα (50) ημέρες πριν τη 
συνεδρίαση. Στην πρόσκληση αυτή πέραν των γενικών 
στοιχείων που προβλέπει η πρόσκληση στην Ετήσια 
Γ ενική Συνέλευση, θα ορίζεται ο ακριβής τόπος, χρόνος 
και διάρκεια διεξαγωγής των εκλογών, θα καλούνται 
επίσης τα μέλη που ενδιαφέρονται να συμμετάσχουν 
στα ως άνω όργανα να δηλώσουν την υποψηφιότητά 
τους, εντός επτά (7) ημερών από τη λήψη της πρόσκλη¬ 
σης, στον Πρόεδρο του Π.Σ.Ε.Υ. Επίσης με τη λήψη της 
πρόσκλησης θα καλούνται τα μέλη εάν επιθυμούν να 
συμμετάσχουν με επιστολική ψήφο. 

β) Με ευθύνη του Διοικητικού Συμβουλίου καταρτίζεται 
το ψηφοδέλτιο όσων έχουν δηλώσει υποψηφιότητα για 
τα ανωτέρω όργανα και αποστέλλεται τουλάχιστον 
είκοσι (20) ημέρες πριν τη διενέργεια των εκλογών σε 
όσους έχουν δηλώσει ότι επιθυμούν να συμμετάσχουν 
δια της επιστολικής ψήφου. Μαζί με το ψηφοδέλτιο 
αποστέλλεται φάκελος χρώματος και διαστάσεων που 
θα αποφασίσει το Διοικητικό Συμβούλιο και που θα 
χρησιμοποιηθεί ενιαία κατά την εκλογική διαδικασία. 

γ) Όσοι συμμετέχουν στις εκλογές δια της επιστολικής 
ψήφου οφείλουν να αποστείλουν την ψήφο με συστη¬ 
μένη επιστολή στον Π.Σ.Ε.Υ. τουλάχιστον μια ημέρα (1) 
ημέρα προ της ημέρας των εκλογών. Το μυστικόν της 
επιστολικής ψήφου διασφαλίζεται δια της τοποθετήσε- 
ως σφραγισμένου φακέλου με το ψηφοδέλτιο επιλογής 
του ψηφοφόρου εντός άλλου φακέλου, επί του οποίου 
αναγράφονται: α) α) τα στοιχεία του ψηφοφόρου, αβ) 
η ένδειξη «περιέχει επιστολική ψήφο». Η επιστολική ψή¬ 
φος διαβιβάζεται στην Εφορευτική Επιτροπή την ημέρα 
των εκλογών, η οποία, αφού καταγράψει στο βιβλίο 
ψηφισάντων τον ψηφοφόρο, ρίπτει το φάκελο με το 
ψηφοδέλτιο της επιλογής του εντός της κάλπης. 

2. Δικαίωμα να εκλέγουν και να εκλέγονται στα ανω¬ 
τέρω όργανα έχουν τα μέλη που ανανέωσαν το δελτίο 


ταυτότητας και δεν τιμωρήθηκαν με την ποινή της προ¬ 
σωρινής ή οριστικής παύσης άσκησης του επαγγέλμα¬ 
τος. Τελεσίδικη ποινή που επιβάλλει την προσωρινή ή 
οριστική παύση άσκησης του επαγγέλματος του Επισκέ¬ 
πτη Υγείας, συνεπάγεται την έκπτωση του τιμωρημένου 
από όλα τα αξιώματα που τυχόν κατέχει. Στερούνται το 
δικαίωμα να εκλέγουν όσοι έχουν τιμωρηθεί πειθαρχικά 
τελεσίδικα πριν παρέλθει έτος από την τιμωρία τους. 
Εφόσον αυτός που βρίσκεται υπό πειθαρχική δίωξη 
άσκησε νόμιμα ένδικα μέσα, δεν εκπίπτει από την θέση 
του, αναπληρώνεται όμως προσωρινά στα καθήκοντά 
του από τον αναπληρωματικό, μέχρι να εκδοθεί οριστική 
απόφαση επί του ένδικου βοηθήματος που έχει ασκήσει. 

3. Όποιο μέλος θέτει υποψηφιότητα για μέλος της 
Εξελεγκτικής Επιτροπής δεν μπορεί να θέσει υποψηφι¬ 
ότητα και για μέλος του Διοικητικού Συμβουλίου ή για 
μέλος του Πειθαρχικού Συμβουλίου. 

4. Η ψηφοφορία είναι μυστική. Σε περίπτωση ισοψηφί- 
ας μεταξύ δύο ή περισσότερων υποψηφίων, διεξάγεται 
κλήρωση μεταξύ των ισοψηφησάντων. 

5. Η εκλογή του Δ.Σ. του Π.Σ.Ε.Υ., της Εξελεγκτικής 
Επιτροπής και του Πειθαρχικού Συμβουλίου, ενεργείται 
από εφορευτική επιτροπή, που απαρτίζεται από έναν 
Πρωτόδικη των Πολιτικών Δικαστηρίων, ο οποίος προ¬ 
εδρεύει της Εφορευτικής Επιτροπής, και τέσσερα (4) 
μέλη, δύο (2) τακτικά και δύο (2) αναπληρωματικά, που 
κληρώνονται από το Δ.Σ. του Π.Σ.Ε.Υ. μεταξύ των μελών 
του Δ.Σ. που δεν έχουν δηλώσει υποψηφιότητα για κα¬ 
μία από τις θέσεις. Εάν όλα τα μέλη του Δ.Σ. θέτουν εκ 
νέου υποψηφιότητα, η κλήρωση γίνεται μεταξύ όλων 
των ταμειακά εντάξει μελών του Π.Σ.Ε.Υ. τα οποία δεν 
έχουν θέσει υποψηφιότητα. 

6. Ο ορισμός της εφορευτικής επιτροπής γίνεται πέ¬ 
ντε (5) ημέρες πριν από τις εκλογές. Ο Πρόεδρος και 
ο Γραμματέας του Π.Σ.Ε.Υ. καθώς και το Προσωπικό 
του Π.Σ.Ε.Υ., συνδράμουν την Εφορευτική Επιτροπή για 
την ομαλή διεξαγωγή των εκλογών. Η αδικαιολόγητη 
άρνηση μελών που κληρώθηκαν, να συμμετέχουν στην 
εφορευτική επιτροπή συνιστά πειθαρχικό παράπτωμα. 
Η Εφορευτική Επιτροπή εποπτεύει τις εκλογές και την 
καταμέτρηση των ψήφων. 

7. Κατά την εκλογή η εφορευτική επιτροπή αποφασίζει 
κατά πλειοψηφία για τις ενστάσεις που υποβάλλονται 
σε αυτή, καθώς και για κάθε ζήτημα που προκύπτει. 

8. Για την έναρξη και λήξη της ψηφοφορίας, καθώς 
και για τη διαλογή των ψήφων, συντάσσεται από την 
εφορευτική επιτροπή πρακτικό ψηφοφορίας με τα απο¬ 
τελέσματα της ψηφοφορίας. Το πρακτικό της ψηφοφο¬ 
ρίας υπογράφεται από όλα τα μέλη της εφορευτικής 
επιτροπής. Σε κάθε περίπτωση για την εγκυρότητά του 
αρκεί η υπογραφή του δικαστικού αντιπροσώπου. 

9. Μέχρι την εκλογή του νέου Δ.Σ. και την ανάληψη 
των καθηκόντων του, το παλαιό Δ.Σ. εξακολουθεί να 
διαχειρίζεται τις επείγουσες υποθέσεις του Π.Σ.Ε.Υ. και 
επιμελείται της διεξαγωγής των αρχαιρεσιών. 

10. Η εκλογή των μελών του Δ.Σ., της Εξελεγκτικής 
Επιτροπής και του Πειθαρχικού Συμβουλίου γίνεται με 
μυστική ψηφοφορία και με ενιαίο ψηφοδέλτιο. Οι ψη¬ 
φοφόροι μπορούν να εκφράσουν την προτίμησή τους 
με αριθμό σταυρών που αντιστοιχεί κατ’ ανώτατο όριο 
στον αριθμό των μελών των οργάνων που εκλέγονται. 
Οι σταυροί τίθενται παραπλεύρως του ονόματος του 
υποψηφίου. 

Άρθρο 6 

Διοικητικό Συμβούλιο Π.Σ.Ε.Υ. 

1. Το Δ.Σ. του Π.Σ.Ε.Υ. αποτελείται από εννέα (9) μέλη 
που εκλέγονται από τη Γενική Συνέλευση των τακτικών 
μελών του Π.Σ.Ε.Υ. Μέσα σε δέκα (10) ημέρες από τη 
διεξαγωγή των εκλογών, όποιος από τους υποψήφιους 
έλαβε τις περισσότερες ψήφους, και σε περίπτωση ισο- 
ψηφίας ο υποψήφιος που είναι αρχαιότερο μέλος του 
Π.Σ.Ε.Υ. βάσει του χρόνου εγγραφής του στο Μητρώο, 
καλεί τους υπόλοιπους υποψήφιους που έχουν εκλε¬ 
γεί στην πρώτη συνεδρίαση με σκοπό την εκλογή του 
Προέδρου, του Αντιπροέδρου, του Γ ενικού Γ ραμματέα, 
του Αναπληρωτή Γραμματέα και του Ταμία. Η εκλογή 
γίνεται με μυστική ψηφοφορία και με απόλυτη πλειο- 
ψηφία των παριστάμενων μελών του Δ.Σ. Σε περίπτωση 
που κατά την εκλογή του προεδρείου δεν επιτευχθεί 
απόλυτη πλειοψηφία, η εκλογή επαναλαμβάνεται μεταξύ 
των δύο πρώτων και εκλέγεται αυτός που έλαβε τις 
περισσότερες ψήφους. 

2. Το Δ.Σ. συγκαλείται από τον Πρόεδρό του. Ο Πρόε¬ 
δρος υποχρεούται να συγκαλέσει το Δ.Σ. μέσα σε οκτώ 
(8) ημέρες, εφόσον αυτό ζητηθεί από τέσσερα (4) του¬ 
λάχιστον μέλη. 

3. Το Δ.Σ. συνεδριάζει τακτικώς τουλάχιστον μία φορά 
το μήνα και εκτάκτως όποτε κρίνεται αναγκαίο. 

4. Το Δ.Σ. βρίσκεται σε απαρτία εάν παρίστανται πέντε 
(5) τουλάχιστον από τα μέλη του και λαμβάνει αποφά¬ 
σεις με πλειοψηφία των παρόντων. Σε περίπτωση ισοψη- 
φίας, η ψηφοφορία επαναλαμβάνεται και σε περίπτωση 
δεύτερης ισοψηφίας υπερισχύει η ψήφος του Προέδρου. 
Για τη συνεδρίαση του Δ.Σ. τηρούνται πρακτικά που 
υπογράφονται από όλους όσους παρίστανται. 

5. Σε περίπτωση παραίτησης μέλους του Δ.Σ. από μια 
εκ των ανωτέρω θέσεων ακολουθείται η ίδια ως άνω 
εκλογική διαδικασία για την πλήρωση της κενής θέσης. 

6. Σε περίπτωση αδικαιολόγητης απουσίας μέλους του 
Δ.Σ. από τέσσερις (4) συνεχείς συνεδριάσεις ή ύστερα 
από συνολικά δώδεκα (12) απουσίες του από τακτικές 
συνεδριάσεις θεωρείται αυτοδίκαια παραιτημένο. Το 
αδικαιολόγητο ή μη της αποχής κρίνεται από το Δ.Σ. 
κατά τη διάρκεια μιας εκ των δύο αμέσως επόμενων 
συνεδριάσεών του. Μετά από τρεις (3) συνεχείς απουσί¬ 
ες ή μετά από έντεκα (11) συνολικά απουσίες ο Γ ενικός 
Γραμματέας του Δ.Σ. οφείλει να ενημερώσει εγγράφως 
το μέλος που απούσιαζε για τις συνέπειες της τέταρτης 
συνεχούς ή της δωδεκάτης συνολικά απουσίας του. 

7. Το Δ.Σ. έχει τις ακόλουθες αρμοδιότητες: 

- Διοικεί τον Π.Σ.Ε.Υ. 

- Αποφασίζει για όλα τα θέματα που αφορούν τον 
Π.Σ.Ε.Υ. εκτός από εκείνα που ανήκουν στην αρμοδιό¬ 
τητα άλλου οργάνου 

- Εκτελεί τις αποφάσεις της Γ ενικής Συνέλευσης του 
Π.Σ.Ε.Υ. 

- Αποφασίζει για κάθε θέμα που ανατίθεται σε αυτό 
από τη Γ ενική Συνέλευση 

- Καταρτίζει τον προϋπολογισμό και τον απολογισμό 

- Διοργανώνει συνέδρια 

- Προάγει με κάθε μέσο τους σκοπούς του Συλλόγου 

- Εκδίδει περιοδικό το οποίο αποστέλλεται σε όλα 
τα μέλη 

8. Ο Πρόεδρος, ο Αντιπρόεδρος, ο Γενικός Γραμμα¬ 
τέας, ο Αναπληρωτής Γραμματέας και ο Ταμίας του 
Δ.Σ. του Π.Σ.Ε.Υ., εφόσον είναι υπάλληλοι του δημόσιου 


τομέα δικαιούνται άδεια απουσίας από την υπηρεσία 
τους για δεκαπέντε (15) ημέρες το μήνα, όσο διαρκεί η 
θητεία τους. Κατά το χρόνο αυτόν διατηρούν όλα τα 
δικαιώματα που απορρέουν από την υπαλληλική τους 
ιδιότητα. Τα υπόλοιπα μέλη του Δ.Σ. του Π.Σ.Ε.Υ. δικαι¬ 
ούνται να πάρουν άδεια απουσίας εννέα (9) ημερών 
το μήνα. 

9. Τα μέλη του Δ.Σ. του Π.Σ.Ε.Υ., εφόσον διαμένουν 
εκτός Αττικής, δικαιούνται να αποζημιώνονται για τις 
δαπάνες μετακίνησης και διαμονής τους προκειμένου 
να παραστούν στις συνεδριάσεις του Δ.Σ. Το ύψος της 
αποζημίωσης καθορίζεται με απόφαση του Δ.Σ. και η 
καταβολή της γίνεται από αυτό. Τα μέλη του Δ.Σ. του 
Π.Σ.Ε.Υ., εφόσον είναι υπάλληλοι του δημόσιου ή ιδιω¬ 
τικού φορέα, δεν μετατίθενται κατά τη διάρκεια της 
θητείας τους χωρίς τη συγκατάθεσή τους. 

Αρθρο 7 

Αρμοδιότητες Προέδρου Διοικητικού Συμβουλίου 

1. Ο Πρόεδρος του Δ.Σ. του Π.Σ.Ε.Υ. τον εκπροσωπεί 
ενώπιον κάθε διοικητικής και δικαστικής αρχής. Συγκα- 
λεί και διευθύνει τις συνεδριάσεις του Δ.Σ., υπογράφει 
μαζί με τον Γ ενικό Γ ραμματέα την αλληλογραφία, καθώς 
και κάθε άλλο έγγραφο ή πιστοποιητικό που εκδίδει 
ο Π.Σ.Ε.Υ. Υπογράφει μαζί με τον Ταμία τα εντάλματα 
πληρωμών και κάθε έγγραφο που αφορά την κίνηση 
των κεφαλαίων του Π.Σ.Ε.Υ. 

2. Ο Πρόεδρος, όταν κωλύεται ή απουσιάζει, αναπλη¬ 
ρώνεται από τον Αντιπρόεδρο. 

Αρθρο 8 

Αρμοδιότητες Γ ενικού Γ ραμματέα 
Διοικητικού Συμβουλίου 

1. Ο Γενικός Γραμματέας έχει την εποπτεία και την 
ευθύνη της ομαλής λειτουργίας των υπηρεσιών του 
Π.Σ.Ε.Υ. Τηρεί την αλληλογραφία, είναι υπεύθυνος για 
το αρχείο, το μητρώο και τη σφραγίδα. Συντάσσει σε 
συνεργασία με τον Πρόεδρο την ετήσια έκθεση πε¬ 
πραγμένων του Π.Σ.Ε.Υ. και κάθε άλλο έγγραφο. Τηρεί 
τα πρακτικά των συνεδριάσεων του Δ.Σ., καθώς και 
πρωτόκολλο εισερχομένων και εξερχομένων εγγράφων. 

2. Ο Γ ενικός Γ ραμματέας έχει την ευθύνη επικοινωνίας 
του Π.Σ.Ε.Υ. με άλλους εθνικούς ή διεθνείς οργανισμούς 
και συλλόγους. 

3. Ο Γ ενικός Γ ραμματέας, όταν κωλύεται ή απουσιάζει, 
αναπληρώνεται από τον Αναπληρωτή Γ ραμματέα. 

Αρθρο 9 

Αρμοδιότητες Ταμία Διοικητικού Συμβουλίου 

1. Ο Ταμίας είναι υπεύθυνος για τη διαχείριση της 
κινητής και ακίνητης περιουσίας του Π.Σ.Ε.Υ. Φροντίζει 
για την είσπραξη κάθε τακτικού ή έκτακτου εσόδου 
του Π.Σ.Ε.Υ. Τηρεί βιβλίο εσόδων-εξόδων και ενημερώ¬ 
νει το Δ.Σ. επί των οικονομικών θεμάτων. Ο Ταμίας 
καταρτίζει τον απολογισμό εσόδων και εξόδων κάθε 
ημερολογιακού έτους και τον υποβάλλει προς έγκριση 
στο Δ.Σ. και στη συνέχει στη Γενική Συνέλευση. Τηρεί 
βιβλίο όπου καταχωρούνται οι εκθέσεις της Εξελεγκτι¬ 
κής Επιτροπής. 

2. Κάθε πληρωμή ενεργείται με ένταλμα που υπογρά¬ 
φεται από τον Πρόεδρο, τον Γ ενικό Γ ραμματέα και τον 
Ταμία. Ο Ταμίας μπορεί να κρατά «εις χείρας» για τις 

επείγουσες ανάγκες του Συλλόγου ποσό καθοριζόμενο 
κάθε φορά από το Δ.Σ. και υποχρεώνεται να καταθέ¬ 
τει κάθε επιπλέον ποσό σε τραπεζικό λογαριασμό που 
ορίζεται από το Δ.Σ. 

3. Κάθε είσπραξη για λογαριασμό του Π.Σ.Ε.Υ. διε- 
νεργείται από τον Ταμία ή εντεταλμένο υπάλληλο του 
Π.Σ.Ε.Υ. 

4. Ο Ταμίας, όταν κωλύεται ή απουσιάζει, αναπληρώ¬ 
νεται από άλλο μέλος του Δ.Σ. που ορίζεται ως ανα¬ 
πληρωτής του από το Δ.Σ. 

Άρθρο 10 

Εξελεγκτική Επιτροπή Διοικητικού Συμβουλίου 

1. Στο Δ.Σ. του Π.Σ.Ε.Υ. ασκείται έλεγχος νομιμότη¬ 
τας και οικονομικός έλεγχος από τριμελή Εξελεγκτική 
Επιτροπή. Τρία (3) τακτικά μέλη της Εξελεγκτικής Επι¬ 
τροπής και ισάριθμα αναπληρωματικά μέλη εκλέγονται 
ταυτόχρονα με την εκλογή του Δ.Σ. του Π.Σ.Ε.Υ. Η θητεία 
των μελών της Εξελεγκτικής Επιτροπής είναι τριετής. 

2. Η Εξελεγκτική Επιτροπή ενημερώνεται επί της εκθέ- 
σεως πεπραγμένων που υποβάλλουν ο Γραμματέας και 
ο Ταμίας στη Γενική Συνέλευση. Στη συνέχεια η Εξελε¬ 
γκτική Επιτροπή συντάσσει τη δική της έκθεση σε ειδική 
συνεδρία και τη θέτει υπόψη της Γ ενικής Συνέλευσης. 

Άρθρο 11 

Επιτροπές εργασίας 

Το Δ.Σ. του Π.Σ.Ε.Υ. έχει το δικαίωμα να καταρτίζει επι¬ 
τροπές εργασίας για την υλοποίηση των καταστατικών 
σκοπών του Π.Σ.Ε.Υ. και την προαγωγή του επιστημονι¬ 
κού έργου του. Οι επιτροπές αυτές καταρτίζονται για 
συγκεκριμένο έργο ή συγκεκριμένη περίοδο, προκειμέ- 
νου να συμβάλλουν στη μελέτη και επίλυση ειδικής (ρύ¬ 
σεως υφιστάμενων ή εκτάκτως εμφανιζόμενων θεμάτων. 
Το Διοικητικό Συμβούλιο μπορεί να συνεδριάζει από κοι¬ 
νού με την επιτροπή για την καλύτερη ενημέρωσή τους 
επί του υπό κρίση θέματος. Μπορεί να δημιουργούνται 
ομάδες εργασίας ή ερευνητικές ομάδες με συγκεκριμέ¬ 
νο σκοπό, όπως η εκπόνηση μίας ερευνητικής μελέτης. 
Οι όροι λειτουργίας των επιτροπών αυτών καθορίζονται 
με τον Εσωτερικό Κανονισμό λειτουργίας του Π.Σ.Ε.Υ. 

Άρθρο 12 

Πειθαρχικό Συμβούλιο Π.Σ.Ε.Υ. 

Το Πειθαρχικό Συμβούλιο αποτελείται από πέντε (5) 
τακτικά και ισάριθμα αναπληρωματικά μέλη, εκ των 
οποίων ένας Εφέτης Πολιτικών Δικαστηρίων με τον 
αναπληρωματικό του, ο οποίος και προεδρεύει. Χρέη 
Γ ραμματέα εκτελεί ο Γ ενικός Γ ραμματέας του Διοικητι¬ 
κού Συμβουλίου του Π.Σ.Ε.Υ., ο οποίος τηρεί τα πρακτικά 
της συνεδρίασης. 

Άρθρο 13 

Πειθαρχικά παραπτώματα και πειθαρχικές ποινές 

1. Τα μέλη που παραβιάζουν τις διατάξεις της παρού¬ 
σας απόφασης, τις αποφάσεις των Γενικών Συνελεύ¬ 
σεων και του Διοικητικού Συμβουλίου ή επιδεικνύουν 
διαγωγή αντίθετη προς τα συμφέροντα και το κύρος 
του Π.Σ.Ε.Υ. και μη συνάδουσα με το επάγγελμα του 
Επισκέπτη Υγείας, ελέγχονται πειθαρχικά, ανεξάρτητα 
από ενδεχόμενη ποινική ευθύνη τους σύμφωνα με τις 
κείμενες διατάξεις. 


Πειθαρχικό παράπτωμα αποτελεί ιδίως κάθε υπαίτια 
παράβαση των καθηκόντων και υποχρεώσεων που προ- 
βλέπονται για τους Επισκέπτες Υγείας από τις διατάξεις 
της παρούσας απόφασης, του Κώδικα Δεοντολογίας 
του Επισκέπτη Υγείας, του εσωτερικού κανονισμού λει¬ 
τουργίας του Π.Σ.Ε.Υ και των αποφάσεων της Γ ενικής 
Συνέλευσης και του Δ.Σ. του Π.Σ.Ε.Υ. 

2. Οι ποινές που επιβάλλονται από το αρμόδιο Πει¬ 
θαρχικό Συμβούλιο είναι οι ακόλουθες: 

Α. Έγγραφη επίπληξη. 

Β. Πρόστιμο από εξήντα (60) ευρώ έως το 1/3 του 
βασικού μισθού ενός μήνα του Επισκέπτη Υγείας που 
τιμωρείται. 

Γ. Προσωρινή διαγραφή από μέλος, η οποία δεν μπορεί 
να υπερβεί τους 6 μήνες. 

Δ. Οριστική διαγραφή εφόσον το μέλος είναι υπό¬ 
τροπο. 

Το πρόστιμο εισπράττεται σύμφωνα με τις διατάξεις 
του ΚΕΔΕ και περιέρχεται στο ταμείο του Π.Σ.Ε.Υ. 

Άρθρο 14 

Παραγραφή πειθαρχικών παραπτωμάτων 

1. Τα πειθαρχικά παραπτώματα παραγράφονται μετά 
από τριετία από την τέλεσή τους, η κίνηση όμως της 
πειθαρχικής διαδικασίας, καθώς και η κίνηση της ποινι¬ 
κής δίωξης διακόπτει την παραγραφή. Σε κάθε περίπτω¬ 
ση ο χρόνος για την οριστική παραγραφή δεν μπορεί να 
υπερβεί τα πέντε (5) χρόνια από το χρόνο τέλεσης της 
πράξης. Το Πειθαρχικό Συμβούλιο μπορεί με απόφασή 
του να διατάξει την αναστολή της πειθαρχικής δίωξης 
εφόσον, για τα αυτά πραγματικά περιστατικά, εκκρε- 
μεί ποινική δίωξη και μέχρι την έκδοση αμετάκλητης 
απόφασης, οπότε στην περίπτωση αυτή η πειθαρχική 
παράβαση παραγράφεται με την πάροδο του έτους από 
το αμετάκλητο της απόφασης του ποινικού δικαστηρίου. 

2. Ο Γραμματέας κάθε ποινικού δικαστηρίου αποστέλ¬ 
λει προς τον Π.Σ.Ε.Υ. αντίγραφα των σχετικών βουλευ¬ 
μάτων και αποφάσεων εντός δέκα (10) ημερών από την 
έκδοση τους. 

Άρθρο 15 

Διαδικασία ενώπιον του Πειθαρχικού Συμβουλίου 

1. Ο πειθαρχικός έλεγχος ασκείται από το Πειθαρχι¬ 
κό Συμβούλιο αυτεπάγγελτα ή με έγγραφη αναφορά ή 
ανακοίνωση Δημόσιας Αρχής ή μετά από αίτηση κάθε 
ενδιαφερομένου. 

2. Σε διάστημα τεσσάρων (4) μηνών το αργότερο από 
την έναρξη της πειθαρχικής δίωξης το Πειθαρχικό Συμ¬ 
βούλιο οφείλει να εκδώσει οριστική απόφαση. 

3. Μετά από απόφαση του Δ.Σ., κατόπιν υποβολής σε 
αυτό καταγγελίας κατά του Επισκέπτη Υγείας ή με τη 
διαπίστωση οποιουδήποτε παραπτώματος από το Δ.Σ., 
παραπέμπεται το πειθαρχικό παράπτωμα στην πρώτη 
συνεδρίαση του Πειθαρχικού Συμβουλίου, το οποίο απο- 
φαίνεται αιτιολογημένα μέσα σε δεκαπέντε (15) ημέρες 
αν θα ασκηθεί πειθαρχική δίωξη ή όχι. Το συμβούλιο 
ασκεί πρωτοβάθμια πειθαρχική δικαιοδοσία. 

4. Το Πειθαρχικό Συμβούλιο ενεργεί κάθε αναγκαία 
εξέταση με κάποιο από τα μέλη του, που ορίζεται ως 
εισηγητής. Ο εισηγητής έχει την εξουσία να καλεί και 
να εξετάζει μάρτυρες ενόρκως. 

5. Πειθαρχική ποινή δεν επιβάλλεται πριν απολογηθεί 
ή κληθεί εμπρόθεσμα προς απολογία και δεν εμφανιστεί 
ο Επισκέπτης Υγείας που διώκεται πειθαρχικά. 

6. Ο Πρόεδρος του Πειθαρχικού Συμβουλίου είναι υπο¬ 
χρεωμένος να καλεί τον Επισκέπτη Υγείας που διώκεται 
πειθαρχικά με κλήση που επιδίδεται με δικαστικό επιμε¬ 
λητή, προκειμένου να λάβει γνώση του κατηγορητηρίου 
που συντάχθηκε από τον εισηγητή. 

7. Η προθεσμία για απολογία δεν μπορεί να είναι 
μεγαλύτερη των δέκα (10) ημερών και μικρότερη των 
τριών (3) από την επίδοση της κλήσης. 

8. Μετά την υποβολή έγγραφου απολογητικού υπομνή¬ 
ματος ή την πάροδο της ταχθείσας προθεσμίας, εφόσον 
έχει ολοκληρωθεί η ανάκριση, ο εισηγητής ενημερώνει 
τον Πρόεδρο του Πειθαρχικού Συμβουλίου, ο οποίος 
ορίζει την ημέρα και ώρα συνεδρίασης του Πειθαρχικού 
Συμβουλίου. 

9. Η προθεσμία για κλήση σε παράσταση ενώπιον του 
Πειθαρχικού Συμβουλίου είναι αυτή της παραγράφου 

3. Εάν το Συμβούλιο θεωρεί αναγκαία τη συμπλήρωση 
των στοιχείων του ανακριτικού υλικού, καλεί μέσα στην 
ίδια προθεσμία τον εγκαλούμενο σε συμπληρωματική 
απολογία. 

10. Το Πειθαρχικό Συμβούλιο κατά την ημέρα που έχει 
προσδιορίσει μπορεί να εξετάζει μάρτυρες κατά την 
κρίση του και, μετά την απολογία του διωκομένου πει¬ 
θαρχικά ή σε περίπτωση που αυτός δεν εμφανίζεται, 
αφού διαπιστωθεί ότι αυτός έχει νόμιμα κληθεί, εκδίδει 
απόφαση. Εφόσον κριθεί αναγκαίο, μπορεί να διατάξει 
τη συμπλήρωση του κατηγορητηρίου και της ανάκρισης. 
Σε κάθε περίπτωση ο κατηγορούμενος δικαιούται να 
παρίσταται με πληρεξούσιο δικηγόρο. 

11. Μετά την απολογία ή την ερημοδικία του διωκομέ- 
νου πειθαρχικά, το Πειθαρχικό Συμβούλιο εκδίδει ορι¬ 
στική απόφαση το αργότερο μέσα σε οκτώ (8) ημέρες 
από την ημέρα συνεδρίασης. 

12. Η απόφαση πρέπει να είναι αιτιολογημένη, συ- 
ντάσσεται από τον εισηγητή και υπογράφεται από τον 
Πρόεδρο και τον Γραμματέα και κοινοποιείται μέσα σε 
οκτώ (8) ημέρες από την έκδοση στον Επισκέπτη Υγείας. 

13. Κατά της αποφάσεως του Πειθαρχικού Συμβουλί¬ 
ου επιτρέπεται προσφυγή στα διοικητικά δικαστήρια, 
σύμφωνα με τις διατάξεις της κείμενης νομοθεσίας. 

Άρθρο 16 

Αίτηση εξαίρεσης μελών του Πειθαρχικού Συμβουλίου 

1. Οι Διατάξεις του Κώδικα Πολιτικής Δικονομίας για 
τον αποκλεισμό και την εξαίρεση δικαστών ισχύουν κατ’ 
αναλογία και για τα μέλη του Πειθαρχικού Συμβουλίου. 

2. Όταν ζητείται η εξαίρεση ολόκληρου του Πειθαρχι¬ 
κού Συμβουλίου ή τόσων από τα μέλη του, ώστε να μην 
καθίσταται εφικτή η νόμιμη συγκρότησή του, η αίτηση 
υποβάλλεται από τον Πρόεδρο του Πειθαρχικού Συμβου¬ 
λίου στο Δ.Σ. του Π.Σ.Ε.Υ., το δε Πειθαρχικό Συμβούλιο 
αναστέλλει την ενέργειά του μέχρι την έκδοση της 
απόφασης επί της αιτήσεως. 

3. Επισκέπτης Υγείας που διώκεται πειθαρχικά μπο¬ 
ρεί να ζητήσει την εξαίρεση μελών του Πειθαρχικού 
Συμβουλίου μία φορά μόνο κατά το βαθμό δικαιο¬ 
δοσίας. 


Άρθρο 17 

Βεβαίωση άσκησης επαγγέλματος Επισκέπτη Υγείας 

1. Για την έκδοση από τις κατά τόπους Περιφέρει¬ 
ες της βεβαίωσης άσκησης του επαγγέλματος του 
Επισκέπτη Υγείας, οι Επισκέπτες Υγείας οφείλουν να 
συμπεριλάβουν, μεταξύ των δικαιολογητικών, και βε¬ 
βαίωση εγγραφής στον Π.Σ.Ε.Υ. Με την παραλαβή της 
βεβαίωσης άσκησης επαγγέλματος υποχρεούνται να 
την καταθέσουν άμεσα στον Π.Σ.Ε.Υ. 

2. Όποιος ασκεί το επάγγελμα του Επισκέπτη Υγείας 
χωρίς να έχει άδεια/βεβαίωση άσκησης επαγγέλματος 
διώκεται ποινικά σύμφωνα με το άρθρο 458 του Ποι¬ 
νικού Κώδικα. Καταγγελία για παράνομη άσκηση του 
επαγγέλματος του Επισκέπτη Υγείας μπορεί να κάνει 
οποιοσδήποτε ιδιώτης στο Διοικητικό Συμβούλιο του 
Π.Σ.Ε.Υ., το οποίο στη συνέχεια υποχρεούται να γνω¬ 
στοποιήσει το γεγονός στις αρμόδιες δικαστικές αρχές. 

3. Ο Γραμματέας της Εισαγγελίας Πρωτοδικών ή ο 
Γραμματέας αρμόδιου Δικαστηρίου αποστέλλει στη 
γραμματεία του Συλλόγου αντίγραφα των υποβαλλό¬ 
μενων κατά των Επισκεπτών Υγείας μηνύσεων και των 
εκδιδόμενων επί αυτών βουλευμάτων και αποφάσεων. 

4. Στις περιπτώσεις που επιβάλλεται πειθαρχική ποινή 
προσωρινής ή οριστικής διαγραφής από τον Π.Σ.Ε.Υ. 
αναστέλλεται αυτοδίκαια και η άδεια/βεβαίωση άσκη¬ 
σης επαγγέλματος. 

5. Εντός εννέα (9) μηνών από τη δημοσίευση της πα¬ 
ρούσας υποχρεούνται όλοι οι Επισκέπτες Υγείας να 
εγγραφούν στα μητρώα του Π.Σ.Ε.Υ. Μετά την πάροδο 
αυτού του χρονικού διαστήματος η άσκηση του επαγ¬ 
γέλματος χωρίς εγγραφή στον Π.Σ.Ε.Υ. συνιστά πειθαρ¬ 
χικό παράπτωμα. 

Άρθρο 18 

Σφραγίδα του Π.Σ.Ε.Υ. 

Η σφραγίδα του Π.Σ.Ε.Υ. αποτελείται από τρεις επάλ¬ 
ληλους και ομόκεντρους κύκλους, ο εξωτερικός των 
οποίων έχει διάμετρο 0,04 του μέτρου. Στο εσωτερικό 
τους υπάρχει το έμβλημα της Ελληνικής Δημοκρατίας, 
ενώ γύρω από αυτό αναγράφονται κυκλικά στο επάνω 
μέρος οι λέξεις «ΥΠΟΥΡΓΕΙΟ ΥΓΕΙΑΣ» και στο κάτω μέ¬ 
ρος οι λέξεις «ΠΑΝΕΛΛΗΝΙΟΣ ΣΥΛΛΟΓΟΣ ΕΠΙΣΚΕΠΤΩΝ 
ΥΓΕΙΑΣ». Στον εξωτερικό κύκλο αναγράφονται οι λέξεις 
«ΕΛΛΗΝΙΚΗ ΔΗΜΟΚΡΑΤΙΑ». 

Δεν επιτρέπεται η χρήση της επωνυμίας «ΠΑΝΕΛΛΗ¬ 
ΝΙΟΣ ΣΥΛΛΟΓΟΣ ΕΠΙΣΚΕΠΤΩΝ ΥΓΕΙΑΣ» από άλλο νομικό 
πρόσωπο. 

Αρθρο 19 

Αρμοδιότητες προσωπικού 

Οι αρμοδιότητες των υπαλλήλων των κλάδων που 
αναφέρονται στην παρ. 8 του άρθρου 24 του Ν. 4272/2014 
ορίζονται ως ακολούθως: 

Α. Κλάδος ΠΕ Διοικητικός - Οικονομικός 

1. Μελετά τις οικονομικές ανάγκες της Διοίκησης του 
Π.Σ.Ε.Υ. και τις εισηγείται στο Διοικητικό Συμβούλιο του 
Π.Σ.Ε.Υ. 

2. Καταρτίζει τον οικονομικό προϋπολογισμό του 
Π.Σ.Ε.Υ. 

3. Πραγματοποιεί πάσης φύσεως δαπάνες, τις απο¬ 
δοχές του προσωπικού και λοιπές αποζημιώσεις του 
Π.Σ.Ε.Υ. 

4. Προβαίνει στις απαιτούμενες διατυπώσεις της προ¬ 
μήθειας πόσης φύσεως υλικού του Π.Σ.Ε.Υ., της διαχεί¬ 
ρισης και της φύλαξης των εφοδίων και υλικού που 
χρειάζονται για τη λειτουργία του. 

5. Καταρτίζει τον οικονομικό ισολογισμό και απολο¬ 
γισμό του έτους, τηρεί τα λογιστικά βιβλία του Π.Σ.Ε.Υ 
και αποδεικτικά εισαγωγής υλικού και λοιπά απαραίτητα 
δικαιολογητικά. 

6. Εισπράττει τα έσοδα του Π.Σ.Ε.Υ. και έχει την ευθύνη 
της διαφύλαξης της περιουσίας του. 

7. Τηρεί οικονομικά στατιστικά στοιχεία. 

8. Τον υπάλληλο του κλάδου αυτού, όταν απουσιάζει, 
αναπληρώνει με απόφαση του Διοικητικού Συμβουλίου, 
ο υπάλληλους του κλάδου ΤΕ Διοικητικού - Λογιστικού. 

Β. Κλάδος ΤΕ Διοικητικός - Λογιστικός 

1. Επικουρεί τον Οικονομικό Διευθυντή στην εκτέλεση 
των αρμοδιοτήτων του, εφόσον παρίσταται ανάγκη. 

2. Εκτελεί όλη τη γραφική εργασία. 

3. Τηρεί το αρχείο, Μητρώο και πρωτόκολλο. 

4. Φροντίζει για κάθε θέμα που έχει σχέση με την 
οργάνωση της γραμματειακής στήριξης, σύμφωνα με 
τις αποφάσεις του Διοικητικού Συμβουλίου. 

5. Συντάσσει κάθε εν γένει έγγραφο, τηρεί τα πρα¬ 
κτικά των συνεδριάσεων του Διοικητικού Συμβουλίου 


και των Συνεδρίων του Π.Σ.Ε.Υ. Διακινεί και επιδίδει 
υπηρεσιακά έγγραφα, αλληλογραφία κ.ά. αρμοδίως. 

6. Τηρεί βιβλία στατιστικής. 

7. Μεταφράζει κείμενα από την ελληνική σε αγγλική, 
και γαλλική ή γερμανική ή ισπανική γλώσσα ανάλογα 
και αντίστροφα. 

Γ. Κλάδος ΤΕ Επισκεπτών Υγείας 

1. Συντελεί στην εκτέλεση των αποφάσεων του Διοι¬ 
κητικού Συμβουλίου του Π.Σ.Ε.Υ. 

2. Μπορεί να συμμετέχει, χωρίς δικαίωμα ψήφου, σε 
συνεδριάσεις του Διοικητικού Συμβουλίου του Π.Σ.Ε.Υ. 

3. Βοηθά στη διοργάνωση συνεδρίων και άλλων εκ¬ 
δηλώσεων του Π.Σ.Ε.Υ. 

4. Αποτελεί σύνδεσμο του Π.Σ.Ε.Υ. με εθνικούς και 
διεθνείς οργανισμούς και φορείς. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2014 

Ο ΥΠΟΥΡΓΟΣ 

ΜΑΥΡΟΥΔΗΣ ΒΟΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































